PRITARTA

 Molėtų rajono savivaldybės

 tarybos 2017 m. kovo d.

 sprendimu Nr. B1-

**MOLĖTŲ R. GIEDRAIČIŲ ANTANO JAROŠEVIČIAUS GIMNAZIJOS DIREKTORIAUS 2016 M. VEIKLOS ATASKAITA**

**1. Trumpa Giedraičių Antano Jaroševičiaus gimnazijos veiklos rezultatų apžvalga.**

Gimnazijoje 2016 m. rugsėjo 1 d. mokėsi 192 mokiniai ir 36 Dubingių pagrindiniame ugdymo skyriuje. Dirbo 46 darbuotojai: 28 mokytojai, pedagoginiai darbuotojai ir pagalbos mokiniui specialistai, 18 kitų darbuotojų (aptarnaujantis personalas).

|  |  |  |  |
| --- | --- | --- | --- |
| **Administracijos darbuotojai** | **Mokytojai ir pedagoginiai darbuotojai** | **Švietimo pagalbos specialistai** | **Kiti darbuotojai** |
| Pareigybė | Skai-čius | Kategorija | Skai-čius | Pareigybė | Skai-čius | Pareigybė | Skai-čius |
| DirektoriusDirektoriaus pavaduotojas ugdymuiDirektoriaus pavaduotojas administracijos ir ūkio reikalamsVyr. buhalterisRaštvedys | 11110,75 | MokytojasVyr. mokytojasMetodininkasBibliotekininkas | 210101 | Specialusis pedagogasSocialinis pedagogasPriešmokyklinio ugdymo pedagogas | 211 | Tarnybinių patalpų valytojasKompiuterių priežiūros specialistasRūbininkasKiemsargisIndų plovėjasAutobuso vairuotojasVirėjo padėjėjasElektrikasStatinių priežiūros darbininkasVyr. virėjaKatilinės kūrikas | 4,750,510,750,52,2510,251,2522 |

2015-2016 m.m. veiklos plane buvo numatytas tikslas: „Taikant skaitymo strategijas, ugdant aukštesniuosius mąstymo gebėjimus, didinant socialinę kompetenciją, siekti kiekvieno mokinio asmeninės pažangos“.

Įgyvendindami tikslą kėlėme uždavinius:

***1. Ugdyti aukštesniuosius mąstymo gebėjimus.***

Įgyvendinant šį uždavinį, 7-12 klasių mokinių lietuvių k., matematikos, anglų k. mokymas buvo intensyvinamas organizuojant kelias pamokas iš eilės. Toks ugdymas(is) suteikia didesnes galimybes mokinių praktinių įgūdžių įtvirtinimui bei įsivertinimui. Kiekvienas mokytojas vedė vidutiniškai po 4,8 integruotas pamokas. Mini mokymų dalyviai (7 mokytojai) mokė kolegas integravimo formų ir galimybių, kaip parengti skirtingo lygmens užduotis, teikė pavyzdžių, kaip ugdyti aukštesniuosius mąstymo gebėjimus. Atlikus standartizuotus testus 6 kl. lyginant su 4 kl. (2014 m.) mokinių AMG paaugo nuo 6% iki 40% (matematikos). Padaugėjo pamokų kitose aplinkose: muziejuose, bažnyčioje, gimnazijos kieme, miške, pašte ir t.t. Mokiniai išvyko net į 38 edukacines programas. 87% mokinių atliko įvairius projektinius darbus, kurie padėjo ugdytis bendrosioms kompetencijoms.

***2. Išmokyti mokinius taikyti skaitymo strategijas.***

16 mokytojų mokė mokinius skaitymo strategijų, kurios padėjo mokiniams geriau perprasti tekstų turinį bei greičiau surasti tekste informaciją ir vertinti. Standartizuotų testų rezultatai parodė, kad sistemingas skaitymo strategijų taikymas ženkliai gerina mokinių pasiekimus: 8 kl. skaitymo (58,7%), rašymo (56,9%), socialinių mokslų (59,7%) rezultatai didesni už šalies mokyklų pasiekimus pagal vietovės ir mokyklos tipą.

***3. Konstruktyviai bendrauti siekiant užsibrėžto tikslo.***

Įgyvendinant šį uždavinį kiekvienas mokinys buvo įtrauktas į savo asmeninės pažangos matavimą pildant „Asmeninės pažangos lapus“. Mokiniai buvo skatinami dalyvauti įvairiose neformaliojo ugdymo veiklose (konkursuose, varžybose, parodose) pagal savo polinkius ir gebėjimus. Smagu, kad 95% mokinių išbandė save įvairiose veiklose. Džiugina sportininkų laimėjimai: krepšininkų 3x3 ir stalo teniso komandos dalyvavo zoninėse varžybose, Rudens ir Pavasario krose lengvaatlečiai užėmė 1-as vietas. Buvo įgyvendinta patyčių prevencijos „Olweus“ programa. Patyčių mastas lyginant su 2015 m. tyrimais sumažėjo beveik 4 kartus. Pagal standartizuotų testų klausimyno atsakymus patyčių situacijos rodiklis 4 ir 8 klasių geresnis nei šalies ir savivaldybės.

***4. Stiprinti mokytojų kompetencijas.***

Įgyvendinant šį uždavinį buvo organizuotas ir diegiamas kolegialus grįžtamasis ryšys, kuris skatino mokytojų metodinį ir dalykinį bendradarbiavimą. Visi mokytojai dalyvavo įsivertinimo procese, kėlė kvalifikaciją.

Siekiant tikslo uždaviniai buvo įgyvendinti, bet mokinių akademiniai pasiekimai netenkina, nes tik 95% padarė asmeninę pažangą:

– visų dalykų aukštesnįjį lygį pasiekė 5 mokiniai (3,3%);

– visų dalykų aukštesnįjį ir pagrindinį lygį – 63 mokiniai (52%);

– kai kurių dalykų aukštesnįjį, pagrindinį, bet atskirų dalykų yra tik patenkinamo lygio – 75 mokiniai (50%);

– kai kurių dalykų nepasiekė patenkinamo lygio – 7 mokiniai (5%).

Brandos egzaminus laikė 15 mokinių ir gavo atestatus. Mokiniai rinkosi vidutiniškai po 4,33 egzamino. Viena mokinė IT egzamino gavo 100 balų. Geriau nei šalies ir savivaldybės laikė fizikos – 77,5% (18 vieta iš 50 gimnazijų geriausiai išmokančių fizikos) ir istorijos VBE (49%). Geriau nei savivaldybės – lietuvių k. (35%). Kitų dalykų egzaminų vidurkiai yra mažesni todėl, kad VBE laikė didesnė procentinė dalis lyginant su šalies ir savivaldybės: biologijos – 86%, geografijos – 86%.

100% mokinių gavo Pagrindinio išsilavinimo pažymėjimus. PUPP matematikos pasiekimų vidurkis – 6,27 balo (šalies – 5,76, savivaldybės – 5,63), lietuvių k. – 5,53 balo (šalies – 6,54, savivaldybės – 6,27). 13 mokinių tęsia mokslą mūsų gimnazijoje, 2 mokosi profesijos mokyklose.

**2. Pagrindiniai gimnazijos vadovo 2016 m. veiklos rezultatai pagal pareigybės aprašyme nurodytas funkcijas.**

Subūriau komandą 2016-2019 m. Strateginio plano rengimui ir jo pristatymui bendruomenei. Strateginiam planui 2016-2019 m. pritarta Molėtų r. savivaldybės švietimo ir kultūros skyriaus vedėjo 2016 m. rugsėjo 14 d. įsakymu Nr. V-32.

Subūriau mokytojų bendruomenę 2016-2017 m.m. veiklos planavimui siekiant konkrečių užsibrėžtų tikslų.

Ypatingą dėmesį skyriau patyčių prevencijos programos „Olweus“ įgyvendinimui, kad gimnazijoje vyrautų palankus mokymuisi klasių klimatas, kad mokiniai visada ir visose mokyklos erdvėse būtų saugūs. Specialiosios pedagogikos ir psichologijos centrui pateikta paraiška dėl „Olweus“ patyčių prevencijos programos kokybės užtikrinimo (OPKUS).

Puoselėdama pilietines ir patriotines vertybes, palaikiau ryšius su Utenos šaulių 9 rinktinės generolo Silvestro Žukausko 3 kuopa ir Lietuvos kariuomenės krašto apsaugos savanoriais. Džiaugiuosi, kad mokiniai aktyviai dalyvavo Konstitucijos egzamine (90 mokinių), nacionaliniame konkurse „Lietuvos istorijos žinovas“ (110 mokinių), ŠMM Protų mūšyje „Kartu mes Lietuva“ II etape iš 8 komandų gimnazijos komanda užėmė II vietą, dalyvavo Nacionaliniame konkurse „Praeities stiprybė – dabarčiai“.

Vykdžiau mokytojų veiklų stebėseną, skatinau ugdymo proceso individualizavimą, integravimą, intensyvinimą, ugdymą(si) įvairiose aplinkose.

Skatinau mokytojus dalintis gerąja darbo patirtimi. 8 mokytojai skaitė pranešimus gimnazijoje organizuotoje rajono metodinėje dienoje „Skaitymo strategijų taikymas įvairių dalykų pamokose, siekiant mokinių pažangos“. Švietimo centro organizuotuose metodiniuose pasitarimuose gerąja patirtimi dalinosi lietuvių k., anglų k., pradinių klasių mokytojos.

Kartu su darbo grupe organizavau gimnazijos veiklos kokybės įsivertinimą: buvo tirti rodikliai 1.3.1. „Mokymasis“, 2.2.1. „Mokymosi lūkesčiai ir mokinių skatinimas“, 3.1.3. „Aplinkų bendrakūra“, 4.2.2. „Bendradarbiavimas su tėvais“. Išvados ir pasiūlymai įtraukti į šių metų veiklos planą. Parengta ataskaita NMVA. Gimnazija sutiko skelbti savo pažangą ŠVIS‘e.

Organizavau Standartizuotų testų vykdymą, rezultatų analizę ir informavimą bei duomenų panaudojimą ugdymo kokybei gerinti. Geri 8 klasės ST visų dalykų, išskyrus matematiką, pasiekimai, nes jie yra aukštesni už šalies. Tačiau netenkina gimnazijos sukurta pridėtinė vertė 4 ir 6 klasėse.

Nuolat domėjausi VGK veikla (pirmininkė – pavaduotoja ugdymui), jos teikiama pagalba specialiųjų ugdymosi poreikių turintiems mokiniams (jų buvo 84 mokiniai, t.y. 37%). Pagalbą teikia dvi specialiosios pedagogės. Viena darbo diena skiriama Dubingių pagrindinio ugdymo skyriaus mokiniams (7 mokiniai). Didžiausias dėmesys skiriamas pradinių klasių ir 5-10 klasių mokinių pagalbos teikimui lietuvių kalbos ir matematikos pamokose. Ypatingos pagalbos reikalauja vienas mokinys, turintis didelius specialiuosius ugdymosi poreikius dėl klausos sutrikimo (kochlearinis implantas). Nesant mokytojo padėjėjo, šiam mokiniui pagalbą (10 pamokų) teikia abi spec. pedagogės. VGR posėdžiuose buvo sprendžiamos atskirų mokinių mokymosi, elgesio ir lankomumo problemos. Pastaroji išlieka aktuali. Vidutiniškai vienas mokinys 2016-2017 m.m. I pusm. praleido 31 pamoką, iš jų pateisintos dėl ligos ar kitų priežasčių – apie 23 pamokos. Su prastai lankančiais mokiniais kalbamasi posėdžiuose, jiems skiriamas didesnis dėmesys.

Rūpinausi kryptingu mokytojų kvalifikacijos kėlimu, organizavau seminarus gimnazijoje: „Aukštesniųjų mąstymo gebėjimų ugdymas – kaip išmokyti mąstymo įgūdžių?“, „Kolegialaus grįžtamojo ryšio teikimas ir priėmimas mokytojų komandose“.

Skatinau mokytojus įtraukti kiekvieną mokinį pagal jo gebėjimus ir polinkius į olimpiadas, konkursus, projektus, įvairias programas. 34 mokiniai (41%) dalyvavo rajono olimpiadose, 15 iš jų tapo prizininkais (26%). A. Putnaitė (III kl.) istorijos olimpiadoje rajone laimėjo I vietą ir atstovavo Molėtų rajonui Šalies istorijos olimpiadoje.

Rūpinausi tėvų informavimu ir švietimu, iniciatyvų palaikymu. Tėvų susirinkimai organizuojami jiems patogiu laiku: 17 val. arba savaitgaliais. Bendravau su Dubingių pagrindinio ugdymo skyriaus tėvais, siekdama pritraukti mokinius į gimnaziją. 22 tėvai pasirinko vaiko ugdymą mūsų gimnazijoje.

Nuolat skatinu gimnazijos bendruomenę numatytų veiklos uždavinių kokybiškam įgyvendinimui, puoselėju kolegialiu sprendimų priėmimu sąlygotus darbuotojų santykius, lyderystės plėtrą, kaip priemonę siekti geresnės ugdymo(si) kokybės.

Palaikau asmeninius santykius su gimnazijos rėmėjais. 2016 m. jų parama – 6291,80 euro. Viešai ir skaidriai vykdžiau biudžetinių ir nebiudžetinių lėšų panaudojimą.

2016 m. panaudotos lėšos

|  |  |
| --- | --- |
| Finansavimo šaltiniai | Panaudota 2016 m.(tūkst. Eur) |
| Savivaldybės biudžeto lėšos | 158,5 |
| Papildomos švietimo paslaugos (nemokamas važiavimas) | 7,5 |
| Mokinio krepšelio lėšos | 321,4 |
| Dotacija MMA | 5,8 |
| Pajamos už teikiamas paslaugas | 1,1 |
| Kitos socialinės paramos išmokos (nemokamas mokinių maitinimas) | 13,8 |
| Sveikatos priežiūros užtikrinimas | 4,2 |
| **Iš viso biudžetų išlaidų:** | **512,3** |
| Kitos lėšos (parama, 2% GPM) | 2,8 |
| **IŠ VISO:** | **515,1** |

Mokinio krepšelio (MK) ir mokymo aplinkos (MA) lėšų panaudojimas 2016 m.

|  |  |
| --- | --- |
| Paskirtis | Panaudota 2016 m.(tūkst. Eur) |
| **Mokinio krepšelio lėšos** |
| Darbo užmokesčiui su SODRA | 316,6 |
| Vadovėliams ir mokymo priemonėms | 3,3 |
| Mokinių pažintinei veiklai ir profesiniam orientavimui | 0,2 |
| Kvalifikacijos tobulinimui | 0,7 |
| IKT diegti ir naudoti | 0,6 |
| **Iš viso:** | **321,4** |
| **Savivaldybės biudžeto lėšos** |
| Darbo užmokesčiui su SODRA | 105,2 |
| Už komunalines paslaugas | 34,5 |
| Kitoms reikmėms | 18,8 |
| **Iš viso:** | **158,5** |

**3. Svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

**Iniciatyvos:**

1. Inicijavau atnaujintų lietuvių kalbos programų įgyvendinimą 1, 3, 5, 7, 9 klasėse.

2. Kokybės siekiančių mokyklų klubo narių 2016 m. konferencijoje su komanda skleidžiau gimnazijos gerąją patirtį – dalinausi patirtimi, kaip įtraukti bendruomenę, kad įsivertinimo procesai užtikrintų ugdymo kokybę.

3. Vedžiau seminarus apie įsivertinimo svarbą Trakų r. Lentvario Motiejaus Šimelionio gimnazijos, Molėtų r. Joniškio mokyklos-daugiafuncio centro, Ukmergės r. Vidiškių mokyklos mokytojams, Klaipėdos r. mokyklų vadovams.

4. Inicijavau gimnazijos dalyvavimą respublikiniame projekte „Gera mokykla: nuo geros prie geresnės“.

5. Inicijavau gimnazijos komandos dalyvavimą projekte „Besimokantys mokytojai – besimokantys mokiniai“, konsultavau dalyvavusius mokytojus dėl medžiagos pateikimo leidiniui.

**Išspręsta mokinių pavėžėjimo į gimnaziją problema.** Gavus automobilį CITROEN EVASION Piliakiemio, Kupriškių, Ridvoniškių kaimuose gyvenantys mokiniai į gimnaziją atvežami ne anksčiau kaip 30 min. iki pamokų pradžios.

**Uždaviniai ir laukiantys iššūkiai:**

Didėjant negatyviam požiūriui į mokymą(si), nėra lengva pasiekti, kad kiekvienas mokinys nuoširdžiai mokytųsi pagal savo galias, siektų maksimalaus rezultato, todėl keliami uždaviniai: padėti mokiniams siekti pažangos ir brandos, ugdytis bendrąsias kompetencijas ir mokėti pateikti jas įrodančių darbų ir vertinimų visumą.

Diagnostiniai ir standartizuoti testai atskleidė mokinių labai konkrečias mokymosi problemas: matematikos – komunikavimo ir bendrųjų problemų sprendimo bei taikymo, lietuvių kalbos – kalbinės raiškos ir struktūros. Neramina 4, 6, 8 klasių mokinių prastėjantis raštingumas.

Nors 2015 m. rugsėjo mėn. gautas naujas mokyklinis autobusas IVECO DAILY, tačiau jis nėra kokybiškas ir nuolat genda. Į garantinį remontą jau buvo kreiptasi 20 kartų.

Reorganizavus Dubingių pagrindinę mokyklą į gimnazijos skyrių, buvo atliktas klasių remontas, tačiau valgyklos sandėliuose krenta langai ir kiauras stogas.

Direktorė

Vilė Petkūnienė